Inaugurada la nova seu d’APESOL Burjassot
2025-07-24

La nova seu és un local ampli i diàfan que compta, a més, amb una cuina, un magatzem, un despatx i lavabos per a homes i dones. Durant les últimes setmanes, els socis i sòcies d’APESOL s’han encarregat de decorar i donar vida a la seua nova casa, de manera que de les seues parets ja pengen les orles de socis i sòcies de diferents generacions, fotos dels fundadors, un gran quadre del Pati de les Sitges, l’escut de l’entitat i, fins i tot, un rellotge de paret de llenguatge de signes, elaborat per un dels socis de l’associació.

Preguntats per l’alcalde, els socis i sòcies d’APESOL van afirmar sentir-se molt contents i satisfets amb el nou local on, a partir d’ara, es reuniran tots els dissabtes per a dur a terme les seues activitats. A més, tenen ganes d’integrar-se en el seu nou barri, contactar i fer amics amb les associacions i veïns de la zona.